CELEX: 32020D2061
Language: da
Date: 2020-12-07 00:00:00
Title: Rådets afgørelse (EU) 2020/2061 af 7. december 2020 om den holdning, der skal indtages på Den Europæiske Unions vegne i Handelsudvalget, der er nedsat i henhold til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side, for så vidt angår vedtagelsen af Handelsudvalgets forretningsorden og de særlige udvalgs forretningsorden

15.12.2020   
               
               
                  DA
               
               
                  Den Europæiske Unions Tidende
               
               
                  L 424/25
               
            
         RÅDETS AFGØRELSE (EU) 2020/2061
         af 7. december 2020
         om den holdning, der skal indtages på Den Europæiske Unions vegne i Handelsudvalget, der er nedsat i henhold til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side, for så vidt angår vedtagelsen af Handelsudvalgets forretningsorden og de særlige udvalgs forretningsorden
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 30. juli 2009 undertegnede Unionen en foreløbig partnerskabsaftale mellem Det Europæiske Fællesskab på den ene side og Stillehavslandene på den anden side (1) (»aftalen«), hvori der fastlægges en ramme for en økonomisk partnerskabsaftale. Papua Ny Guinea har siden den 20. december 2009, Fiji siden den 28. juli 2014, Samoa siden den 31. december 2018 og Salomonøerne siden den 17. maj 2020 midlertidigt anvendt aftalen.
                  
               
                     (2)
                  
                  
                     Ved aftalens artikel 68 nedsættes et Handelsudvalg (»Handelsudvalget EU-Stillehavslandene«), som skal behandle alle spørgsmål, som er nødvendige for gennemførelsen af aftalen.
                  
               
                     (3)
                  
                  
                     I henhold til aftalens artikel 68 skal Handelsudvalget EU-Stillehavslandene fastsætte sin forretningsorden, og det kan nedsætte særlige udvalg hvortil det uddelegerer bestemte gennemførelses- og beslutningsbeføjelser som fastsat i aftalens relevante bestemmelser.
                  
               
                     (4)
                  
                  
                     Handelsudvalget EU-Stillehavslandene vil på sit ottende møde vedtage sin egen og de særlige udvalgs forretningsorden.
                  
               
                     (5)
                  
                  
                     Unionen bør fastlægge den holdning, der skal indtages i Handelsudvalget EU-Stillehavslandene, for så vidt angår vedtagelsen af sådanne forretningsordener —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på det ottende møde i Handelsudvalget, der er nedsat i henhold til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side, for så vidt angår vedtagelsen af Handelsudvalgets forretningsorden og de særlige udvalgs forretningsorden, baseres på udkastet til afgørelse truffet af Handelsudvalget EU-Stillehavslandene (2).
         
         
            Artikel 2
            Handelsudvalget EU-Stillehavslandenes afgørelse offentliggøres efter vedtagelsen i Den Europæiske Unions Tidende.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 7. december 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 272 af 16.10.2009, s. 2.
         
            (2)  Jf. dok. ST 11960/20 på http://register.consilium.europa.eu.